text: Ledning i jorden skal hindre at beboere forsvinder
  10 december 2015 kl. 08.54
  En ledning i jorden og et armbånd skal forhindre, at beboere på Birkelund Plejecenter i Juelsminde går fra hjemmet og kommer til skade.
  - Vort plejecenter er ældre og dækker et stort areal og har mange udgange, fortæller områdeleder Jette Roest til TV SYD. Derfor tror vi, at den nye løsning er den bedste.
  Teknikken er den samme, som bruges til at holde en robot-slåmaskine på græsplænen, eller systemet, som tidligere blev brugt til at holde hunde inde på matriklen. Den sidste løsning er blevet forbudt, fordi hunden fik et elektrisk stød, når den gik over ledningen.
  Det gør beboerne på Birkelund ikke. De udstyres med et armbånd, som påvirker ledningen, så en plejehjemsassistent bliver tilkaldt.
  - Vi har allerede gps-sporing. Men vi kan ikke altid være sikrer på, at beboerne har den med sig, forklarer Jette Roest til TV SYD.
  Systemet kendes også fra nybyggerier, hvor alarmen er bygget ind i f.eks. et dårparti.
  Hver dag forlader tre demente deres bolig – uden at personalet opdager det. 16 gange om året ender det med dødelig udgang.
  Demensringen, som ledningen kaldes, skal godkendes efter Magtanvendelsesloven.
  - Men vi har aldrig oplevet, at pårørende har sagt nej til mere overvågning, siger områdelederen.
  